David Hodges (CSI: Crime Scene Investigation)
<s>David Hodges  je izmišljeni lik laboratorijskog tehničara koji je bio jedan od protagonista američke TV-serije CSI: Crime Scene Investigation.</s><s>Tumačio ga je Wallace Langham.</s>

<s>Hodges se prvi put pojavljuje kao povremeni lik u 3. sezoni.</s><s>Diplomirao je na Williams Collegeu, a prije je radio u Kriminalističkoj laboratoriji Los Angelesa, gdje je stekao reputaciju "gnjavatora".</s><s>Hodges nakon dolaska u Las Vegas ispočetka stvara zlu krv sa članovima forenzičkog terenskog tima, i to zato što im stalno stavlja do znanja da se od njih smatra superiornijim, dok se istovremeno "laktašenjem" pokušava probiti na višu funkciju.</s><s>Hodges također izaziva nelagodu svojom sklonošću da, komentirajući slučajeve, iznosi kompromitirajuće ili uznemirujuće detalje iz svog privatnog života.</s><s>Usprkos toga, njegov izuzetno razvijeno čulo njuha, ali i druge vještine, imaju ključnu ulogu u rješavanju nekoliko teških slučajeva, a posebno spasivši kolege u epizodi Grave Danger.</s><s>Hodgesa na kraju teško pogađa odlazak Gila Grissoma, te je ispočetka neprijateljski nastrojen prema njegovom nasljedniku Raymondu Langstonu.</s>

<s>Hodges je jedini od likova koji profesionalno ne napreduje u seriji, te se, sa nekoliko izuzetaka, sve vrijeme nalazi u laboratoriji.</s><s>Tamo postaje svojevrsni suparnik Gregu Sandersu, ali će sa vremenom postati prijatelji.</s><s>Kod publike je mnogo više pažnje izazvao njegov odnos sa kolegicom Wendy Simms, sa kojom dijeli mnoge sklonosti, i prema kojoj s nimalo uspjeha ne krije zaljubljenost; iako su osjećaji uzvraćeni, njihov odnos ostaje platonski iz profesionalnih razloga.</s>

<s>Izvori</s>

<s>Likovi iz serije CSI: Crime Scene Investigation
Fiktivni forenzičari</s>

